钦定古今图书集成/理学汇编/经籍典/第112卷 > 《尚书百篇》
## 钦定古今图书集成/理学汇编/经籍典/第112卷 > 《尚书百篇》

### 按尚书古序〈按司马迁称孔子序书传刘歆称孔子修易序书班固称书之所起远矣至孔 子纂百篇而为之序言其作意隋书经籍志称孔子删书别为之序各陈作者所由孔颖达称书序 者郑元马融王肃并云孔子所作百篇凡六十三序则古序盖孔子所作也然朱子尝疑之〉

《虞书》。

〈孔传〉凡十六篇。十一篇亡，五篇见存。

昔在帝尧，聪明文思，光宅天下，将逊于位，让于虞舜，
作《尧典》。

〈孔传〉言尧可为百代常行之道。

虞舜侧微，尧闻之聪明，将使嗣位，历试诸难，作《舜典》。
帝釐下土，方设居方，别生分类，作汨，作《九》，共九篇。《槁
饫》。

〈孔传〉言舜理四方诸侯，各设其官，居其方，别其姓族，分其类，使相从。汨、治、作，兴也。言其治民之功兴，故为汨作《槁、劳》《饫，赐》也。凡十一篇皆亡。〈正义〉《左传》：“犒师者，以师枯槁，用酒食劳之。”是槁得为劳也。又《左传》云：“将赏，为之加膳。加膳则饫赐。”是饫得为赐，亦不知劳赐之何所谓也。

皋陶矢厥谟，禹成厥功。帝舜申之，作《大禹》、皋陶谟《益
稷》。

〈孔传〉《禹成厥功》，陈其成功也。申，重也。重美二子之言，凡三篇。〈正义〉“篇先大禹，序先言《皋陶》”者，《皋陶》之篇，皋陶自先发端，禹乃然而问之，皋陶言在禹先，故序先言皋陶；其此篇以功大为先，故先禹也。《益稷》之篇，亦是禹之所陈，因《皋陶》之言，而禹论《益稷》在《皋陶谟》后，故后其篇。

《夏书》：

禹“别九州，随山濬川，任土作贡。”

〈孔传〉此尧时事，而在《夏书》之首。禹之王以是功

启与有扈战于甘之野，作《甘誓》。

大康失邦，昆弟五人须于洛汭，作《五子之歌》。

羲和湎淫，废时乱日，引往征之，作《引征》。

《商书》：

《释文》凡三十四篇，亡，十七篇见存。

自契至于成汤八迁。汤始居亳，从先王居，作《帝告釐
沃》。

〈孔传〉十四世，凡八徙国，都契父。帝喾，都亳，汤自商丘迁焉，故曰：“从先王居告来居治沃土。”凡二篇皆亡。

汤征诸侯，葛伯不祀，汤始征之，作《汤征》。

〈孔传〉述始征之义也亡。

伊尹去亳适夏，既丑有夏，复归于亳。入自北门，乃遇
汝鸠、汝方，作《汝鸠》《汝方》。

〈孔传〉《鸠方》二人，汤贤臣，言所以丑夏而还之意。二篇皆亡。

伊尹相汤伐桀，《升自》陑遂与桀战于鸣条之野，作《汤
誓》。

汤既胜夏，欲迁其社，不可。作《夏社疑》至、《臣扈》。

〈孔传〉汤革命创制，改正易服，变置社稷，而后世无及勾龙者，故不可而止，作《夏社》，言不可迁之义。《疑至及》《臣扈》三篇皆亡。

夏师败绩，汤遂从之。遂伐三朡，俘厥宝玉，谊伯仲伯
作《典宝》。

〈孔传〉二臣作《典宝》一篇，言国之常宝也。亡。

汤归自夏，至于大坰，仲虺作《诰》。

汤既黜夏命，复归于亳，作《汤诰》。

成汤既没，太甲元年，伊尹作《伊训》《肆命》《徂后》。

〈孔传〉凡三篇，其《二》亡。

太甲既立不明，伊尹放诸桐，三年复归于亳，思庸伊
尹，作《太甲》三篇。

伊尹作《咸有一德》。

沃丁既葬伊尹于亳，咎单遂训伊尹事，作《沃丁》。

〈孔传〉伊尹既致仕，老，终以三公礼葬。咎单，忠臣名，作此篇以戒也。《亡》。

伊陟相太戊，亳有祥，桑榖共生于朝，伊陟赞于巫咸，
作《咸乂》四篇。

〈孔传〉赞，告也。《巫咸臣》名皆亡。

太戊赞于伊陟，作《伊陟原命》。

〈孔传〉《原臣名》二篇，皆亡。

仲丁迁于嚣，作《仲丁》。

〈孔传〉陈迁都之义，亡

〈孔传〉仲丁弟相，在河北，亡。

祖乙圮于耿，作《祖乙》。

〈孔传〉亶甲子，圮于相，迁于耿。河水所毁，曰“圮亡。”

盘庚五迁，将治亳殷，民胥咨怨。作《盘庚》三篇。

高宗梦得说，使百工营求诸野，得诸傅岩，作《说命》三
篇。

高宗祭成汤，有飞雉升鼎耳而雊。祖己训诸王，作《高
宗肜日高宗之训》。

〈孔传〉《训亡》。

殷始咎周，周人乘黎。祖伊恐，奔告于受，作《西伯戡黎》。
殷既错天命，微子作《诰》，《父师、少师》。

〈孔传〉告二师而去《纣》。

《周书》：

惟十有一年，武王伐殷，一月戊午，师渡孟津，作《泰誓》
三篇。

武王戎车三百两，虎贲三千人，与受战于牧野，作《牧
誓》。

武王伐殷，往伐归兽，识其政事，作《武成》。

〈孔传〉“归马牛于华山桃林之牧地。”《武成》，武功成，文事修。

武王胜殷，杀受，立武庚，以箕子归，作《洪范》。

武王既胜殷邦，诸侯班宗彝，作分器。

〈孔传〉言“诸侯尊卑各有分也，‘《亡》’”

西旅献獒，太保作《旅獒》。

巢伯来朝，芮伯作《旅巢命》。

〈孔传〉殷之诸侯，南方远国。武王克商，慕义来朝。芮伯，周同姓畿内之国，为卿大夫，陈威德以命。巢亡，

武王有疾，周公作《金縢》。

武王崩，三监及淮夷叛。周公相成王，将黜殷，作《大诰》。

〈正义〉将欲东征，黜退殷君武庚之命，以诛叛之义大诰天下。

成王既黜殷命，杀武庚，命微子启代殷后，作《微子之
命》。

唐叔得禾，异亩同颖，献诸天子。王命唐叔归周公于
东，作《归禾》。

〈孔传〉“异亩同颖”，天下和同之象，周公之德所致。周公东征未还，故命唐叔以禾归。周公亡。

周公既得命，禾旅天子之命，作《嘉禾》。

〈孔传〉推美成王善，则称君以告，天下亡。

成王既伐管叔、蔡叔，以殷馀民封康叔，作《康诰》《酒诰》
《梓材》。

成王在丰，欲宅洛邑，使召公先相宅，作《召诰》。

召公既相宅，周公往营成周，使来告卜，作《洛诰》。
成周既成，迁殷顽民。周公以王命诰作《多士》。

周公作《无逸》。

召公为保，周公为师，相成王，为左右。召公不说，周公
作《君奭》。

蔡叔既没，王命蔡仲践诸侯位，作《蔡仲之命》。

成王东伐淮夷，遂践奄，作《成王政》。

〈孔传〉成王即政，淮夷奄国又叛，王亲征之，遂灭奄而徙之，为《平淮夷》，徙奄之政令亡。

成王既践奄，将迁其君于蒲姑。周公告召公，作《将蒲
姑》。

〈孔传〉言将徙奄新立之君于蒲姑，告召公使作《册书》，告令之亡。

成王归自奄，在宗周，诰庶邦，作《多方》。

周公作《立政》。

成王既黜殷命，灭淮夷，还归在丰，作《周官》。

成王既伐东夷，肃慎来贺。王俾荣伯作《贿肃慎之命》。

〈孔传〉荣，国名，同姓诸侯，为卿大夫，王使之为《命书》，以币贿赐。肃慎之夷，亡。

周公在丰，将没，欲葬成周。公薨，成王葬于毕，告周公，
作《亳姑》。

〈孔传〉欲葬成周，已所营作，示终始念之。成王不敢臣周公，故使之近文、武之墓。周公徙奄君于亳姑，因告柩以葬毕之义。及奄君已定亳姑，言所迁之功。成，亡。

周公既没，命君陈分正东郊成周，作《君陈》。

成王将崩，命召公、毕公率诸侯相康王，作《顾命》。
康王既尸天子，遂诰诸侯，作《康王之诰》。

康王命作册毕，分居里，成周郊。作《毕命》。

〈孔传〉命为《册书》，以命毕公。分别民之居里，异其善恶，成定东周郊境，使有保护。

穆王命君牙为周大司徒，作《君牙》。

穆王命伯冏为周太仆正，作《冏命》。

《吕命》：“穆王训夏赎刑，作《吕刑》。”

〈孔传〉吕侯见命，为天子司寇，以穆王命作《书》，训畅夏禹赎刑之法，更从轻以布告天下。

平王锡晋文侯秬鬯圭瓒，作《文侯之命》。

鲁侯伯禽宅曲阜，徐夷并兴，东郊不开，作《费誓秦穆公伐郑，晋襄公帅师败诸崤，还归，作《秦誓》。

〈正义〉此《序》，郑元、马融、王肃并云“孔子所作。”孔义或然，《诗》《书》理不应异。夫子为《书》作《序》，不作《诗序》者，此自或作或否，无义例也。郑知孔子作者，依纬文而知也。安国既以同《序》为卷，捡此百篇凡有六十三《序》，其九十六篇，《明居》《咸有一德》《立政》《无逸》不序，所由直云咎单作《明居》、伊尹作《咸一德》，周公作《立政》、周公作《无逸》《六十三》序者，若汨作九，共九篇，《槁饫》十一篇共序；其《咸乂》四篇同序；其《大禹谟》《皋陶谟》《益稷》《夏社》《疑至》《臣扈》《伊训》《肆命》《徂后》《太甲》三篇，《盘庚》三篇，《说命》三篇，《泰誓》三篇，《康诰》《酒诰》《梓材》二十四篇，皆二篇同序。其《帝告》《釐沃》《汝鸠》《汝方》《伊陟》《原命》《高宗》《肜日》《高宗之训》八篇，皆共卷，类同，故同序。同序而别篇者三十三篇，通明居无逸等四篇为三十七篇，加六十三即百篇也。